NÁRODNÁ  RADA  SLOVENSKEJ  REPUBLIKY
IX. volebné obdobie

NÁVRH 

ZÁKON
	
z ...... 2025,

[bookmark: _Hlk85308999]ktorým sa dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti
Národná rada Slovenskej republiky sa uzniesla na tomto zákone

Čl. I

Zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení zákona č. 720/2004 Z. z., zákona č. 347/2005 Z. z., zákona č. 538/2005 Z. z., zákona č. 660/2005 Z. z., zákona č. 342/2006 Z. z., zákona č. 522/2006 Z. z., zákona č. 661/2007 Z. z., zákona č. 81/2009 Z. z., zákona č. 402/2009 Z. z., zákona č. 34/2011 Z. z., zákona č. 363/2011 Z. z., zákona č. 41/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 53/2015 Z. z., zákona č. 77/2015 Z. z., zákona č. 428/2015 Z. z., zákona č. 356/2016 Z. z., zákona č. 257/2017 Z. z., zákona č. 351/2017 Z. z., zákona č. 87/2018 Z. z., zákona č. 109/2018 Z. z., zákona č. 374/2018 Z. z., zákona č. 139/2019 Z. z., zákona č. 125/2020 Z. z., zákona č. 392/2020 Z. z., zákona č. 393/2020 Z. z., zákona č. 133/2021 Z. z., zákona č. 532/2021 Z. z., zákona č. 540/2021 Z. z., zákona č. 267/2022 Z. z., zákona č. 420/2022 Z. z., zákona č. 423/2022 Z. z., zákona č. 518/2022 Z. z., zákona č. 285/2023 Z. z., zákona č. 125/2024 Z. z., zákona č. 360/2024 Z. z., zákona č. 362/2024 Z. z., zákona č. 344/2025 Z. z. a zákona č. 406/2025 Z. z. sa dopĺňa takto:

1. V § 3 sa za odsek 25 dopĺňa nový odsek 26, ktorý znie: 
„(26) Na základe verejného zdravotného poistenia sa uhrádza zdravotná starostlivosť poskytnutá poistencom od veku 15 rokov aj lekárom špecialistom pre dospelých vo všetkých špecializáciách v ambulantnej zdravotnej starostlivosti.“.
2. V Prílohe č. 2, časť „Preventívna starostlivosť o deti a dorast“ sa v časti „Zoznam výkonov“ bod 11. preventívna prehliadka po poslednej vete pridáva veta: „Poučenie rodičov o potenciálnych škodlivých vplyvoch nadužívania digitálnych technológií na psychomotorický vývin dieťaťa.“.
3. [bookmark: _GoBack] V Prílohe č. 2, časť „Preventívna starostlivosť o deti a dorast“ sa v časti „Zoznam výkonov“ bod 15. preventívna prehliadka po vete „Zhodnotenie sociálnej situácie.“ pridáva veta  „Poučenie dieťaťa a rodičov o bezpečnom používaní digitálnych technológií, rizikách ich nadužívania a vykonanie skrínigových testov na detekciu behaviorálnych závislostí.“
4. V Prílohe č. 2, časť „Preventívna starostlivosť o deti a dorast“ sa v časti „Zoznam výkonov“ bod 17. preventívna prehliadka za po poslednej vete pridáva veta: „Poučenie dieťaťa a rodičov o bezpečnom používaní digitálnych technológií, rizikách ich nadužívania a vykonanie skrínigových testov na detekciu behaviorálnych závislostí.“

Čl. II

Tento zákon nadobúda účinnosť dňom 1. novembra 2026.
